
ŠIAULIŲ MIESTO SAVIVALDYBĖS ADMINISTRACIJOS
SOCIALINIŲ PASLAUGŲ SKYRIUS

Šiaulių miesto savivaldybės tarybai

SPRENDIMO „DĖL ŠIAULIŲ MIESTO SAVIVALDYBĖS TARYBOS 2017 M. VASARIO 10 D. SPRENDIMO NR. T-20 „DĖL INTEGRALIOS PAGALBOS PASLAUGŲ TEIKIMO ŠIAULIŲ MIESTO SAVIVALDYBĖJE TVARKOS APRAŠO PATVIRTINIMO“  PAKEITIMO PROJEKTO 
AIŠKINAMASIS RAŠTAS

2024 m. sausio 5 d.
Šiauliai


Parengto sprendimo projekto tikslas – pakeisti Šiaulių miesto savivaldybės tarybos 2017 m. vasario 10 d. sprendimo Nr. T-20 „Dėl Integralios pagalbos paslaugų teikimo Šiaulių miesto savivaldybėje tvarkos aprašo patvirtinimo“ (toliau – Aprašas) patvirtintą dienos socialinės globos, teikiant integralią pagalbą asmens namuose, kainą, nes šias paslaugas teikiančios įstaigos prašo padidinti nustatytą kainą, nes nustatyta kaina yra per maža, ir  nepadengia paslaugos teikimo išlaidų. 

Šiaulių miesto savivaldybės tarybos 2017 m. vasario 10 d. sprendimu Nr. T-20 „Dėl Integralios pagalbos paslaugų teikimo Šiaulių miesto savivaldybėje tvarkos aprašo patvirtinimo“ 1.2 papunktyje patvirtinta dienos socialinės globos, teikiant integralią pagalbą asmens namuose kaina – 8,60 Eur. 
Šiaulių mieste integralios pagalbos paslaugas nuo 2023 m. sausio 1 d. teikia 3 įstaigos: Šiaulių vyskupijos „Caritas“, Šiaulių miesto savivaldybės globos namai, Šiaulių miesto savivaldybės socialinių paslaugų centras. Minėtos įstaigos, įvertinusios tai, kad nustatyta kaina nebepadengs minėtos paslaugos teikimo išlaidų, nes didėja socialinės srities darbuotojų darbo užmokestis ir bendrosios išlaidos, vadovaujantis Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, atliko kainos apskaičiavimą ir prašo nustatyti 10,65 Eur už valandą.
Dienos socialinės globos, teikiant integralią pagalbą asmens namuose, paslauga yra apmokama asmens lėšomis ir LR valstybės biudžeto specialiųjų tikslinių dotacijų savivaldybės biudžetui lėšomis. 

Tarybos sprendimo projektu teikiame tvirtinti naują dienos socialinės globos, teikiant integralią pagalbą asmens namuose kainą – 10,65 Eur.

Teigiamos: nustatyta nauja dienos socialinės globos, teikiant integralią pagalbą asmens namuose, kaina padengs minėtos paslaugos teikimo išlaidas.
Priėmus sprendimą neigiamų pasekmių nenumatoma. 

Priėmus sprendimą keisti ar naikinti galiojančių teisės aktų nereikės. 

Sprendimui įgyvendinti nereikės priimti papildomų teisės aktų.
Sprendimui įgyvendinti reikalingos lėšos.
Sprendimui įgyvendinti nebus reikalingos papildomos Savivaldybės biudžeto lėšos. 
Sprendimo projekto antikorupcinis vertinimas neatliekamas, nes šis projektas nėra susijęs nei su vienu atveju, nurodytu Lietuvos Respublikos korupcijos prevencijos įstatymo 8 straipsnio 1 dalyje.
Numatomo teisinio reguliavimo poveikio vertinimas neatliekamas.
Sprendimo projektą parengė Socialinių paslaugų skyrius. Tiesioginis rengėjas – Socialinių paslaugų skyriaus patarėja  – Lina Lašinė, tel. 38 64 90. Projekto iniciatoriai: Socialinių paslaugų skyriaus vedėja Ramutė Pilypienė, Šiaulių miesto savivaldybės globos namų direktorė Danutė Akaveckienė, Šiaulių miesto savivaldybės socialinių paslaugų centro direktorė Vida Šalnienė. 

